CELEX: 62017TA0737
Language: et
Date: 2019-04-30 00:00:00
Title: kohtuasi T-737/17: Üldkohtu 30. aprilli 2019. aasta otsus — Wattiau versus parlament (Avalik teenistus — Sotsiaalkindlustus — Ühine ravikindlustusskeem — Ravikulude hüvitamine — Liidu, Luksemburgi ja Luksemburgi haiglate ühenduse sõlmitud kokkulepe ühises ravikindlustusskeemis kindlustatud isikutele osutatud haiglaravi tasumäärade kehtestamise kohta — Õigusvastasuse väide — Kodakondsuse alusel diskrimineerimise keelu põhimõte — ELTL artikli 18 esimene lõik — Põhiõiguste harta artiklid 20 ja 21 — Ametnike ravikindlustuse ühiseeskirjade artikkel 39)

24.6.2019   
            
            
               ET
            
            
               Euroopa Liidu Teataja
            
            
               C 213/29
            
         
      Üldkohtu 30. aprilli 2019. aasta otsus — Wattiau versus parlament
      (kohtuasi T-737/17) (1)
      
      (Avalik teenistus - Sotsiaalkindlustus - Ühine ravikindlustusskeem - Ravikulude hüvitamine - Liidu, Luksemburgi ja Luksemburgi haiglate ühenduse sõlmitud kokkulepe ühises ravikindlustusskeemis kindlustatud isikutele osutatud haiglaravi tasumäärade kehtestamise kohta - Õigusvastasuse väide - Kodakondsuse alusel diskrimineerimise keelu põhimõte - ELTL artikli 18 esimene lõik - Põhiõiguste harta artiklid 20 ja 21 - Ametnike ravikindlustuse ühiseeskirjade artikkel 39)
      (2019/C 213/28)
      Kohtumenetluse keel: prantsuse
      
         Pooled
      
      
         Hageja: Francis Wattiau (Bridel, Luksemburg) (esindajad: avocat S. Orlandi ja avocat T. Martin)
      
         Kostja: Euroopa Parlament (esindajad: M. Rantala ja J. Van Pottelberge)
      
         Hageja toetuseks menetlusse astuja: Association des seniors de la fonction publique européenne (SFPE) (Brüssel, Belgia) (esindajad: avocat S. Orlandi ja avocat T. Martin)
      
         Ese
      
      ELTL artikli 270 alusel esitatud nõue tühistada esiteks Euroopa Liidu ühise ravikindlustusskeemi Luxembourgi arveldusbüroo otsus, mis nähtub 25. jaanuari 2017. aasta makse väljavõttest nr 244, millega jäeti hageja katta 843,01 euro suurune summa, ning teiseks ametisse nimetava asutusena tehtud parlamendi peasekretäri 2. augusti 2017. aasta otsus, millega esimesena nimetatud otsus jäeti muutmata.
      
         Resolutsioon
      
      
                  1.
               
               
                  
                     Tühistada ühise ravikindlustusskeemi Luxembourgi arveldusbüroo otsus, nagu see tuleneb 25. jaanuari 2017. aasta makse väljavõttest nr 244, millega jäeti Francis Wattiau katta 843,01 euro suurune summa, mis vastab 15 %-le 30. mai 2016. aasta tervishoiuteenuse arvest.
                  
               
            
                  2.
               
               
                  
                     Jätta Euroopa Parlamendi kohtukulud tema enda kanda ning mõista temalt välja F. Wattiau kohtukulud.
                  
               
            
                  3.
               
               
                  
                     Jätta Association des seniors de la fonction publique européenne’i (SFPE) kohtukulud tema enda kanda.
                  
               
            
         (1)  ELT C 32, 29.1.2018.